Nufa-d daɣen tameskart deg tmezgunt-agi «Uzzu n tayri » tessemres asugnan amazday s waṭas ladɣa ayagi iban-d deg yizamulen i tessexdem daxel n uḍris ; imi azamul d allal agejdan deg usugnan acku yettaǧǧa amdan ad yessenfali ɣef wayen yettwali, yettḥussu s talɣa nniḍen yemgaraden imi llant kra n tɣawsiwin ur yezmir ara ad yemmeslay fell-asen-t s tutlayt n yal ass. Azamul irennu-d ccbaḥa i tikti di tefyirt wa ad taɛjeb win ara as-yeslen.